# name
Informe de la recerca en Informació, Documentació i Arxivística a Catalunya (2000-2013)

# metadata.dc.description[].value
Podeu consultar les dades que acompanyen l'informe a: http://hdl.handle.net/2445/100168

# metadata.dc.description.abstract[].value
L’informe descriu l’evolució de la recerca en informació, documentació i arxivística a Catalunya durant el
període 2000-2013. Des d’una perspectiva quantitativa i integradora, es dóna una visió global del cicle complet de la recerca descrivint i analitzant tres qüestions bàsiques: les institucions catalanes que investiguen aquest camp; els recursos humans i econòmics disponibles per fer recerca, i, finalment, els resultats científics derivats de les activitats executades. Des del punt de vista dels recursos econòmics, s’han
analitzat convocatòries competitives relacionades amb la recerca científica i se n’han descartat d’altres de no competitives o més pròximes al desenvolupament i a la innovació de productes i serveis. Quant als recursos humans, s’han recopilat i comentat dades sobre professorat universitari i convocatòries competitives públiques de recerca. Respecte als resultats científics, cal fer constar la diversitat
de classificacions temàtiques usades per analitzar les tesis, revistes, monografies i congressos. Amb relació a revistes, s’han exclòs de l’anàlisi els butlletins professionals i institucionals. A més, s’ha considerat adient incorporar un apartat sobre recursos documentals per avaluar revistes científiques desenvolupats per equips de recerca catalans. Pel que fa a les monografies, el període estudiat abasta exclusivament els anys 2009-2013 i es tenen en compte tant obres publicades en paper com en línia. L’estudi conclou que la recerca catalana en informació, documentació i arxivística no es troba en una fase inicial però encara està lluny de la plena consolidació. Tanmateix cal augmentar la internacionalització de l’àmbit i sobretot
potenciar els recursos humans, on és especialment greu la baixa presència en programes de formació d’investigadors.

# metadata.dc.publisher[].value
Associació d’Arxivers Gestors de Documents de Catalunya, Col·legi Oficial de Bibliotecaris-Documentalistes de Catalunya, Institut d’Estudis Catalans, Universitat Autònoma de Barcelona, Universitat de Barcelona. Facultat de Biblioteconomia i Documentació i Universitat Oberta de Catalunya

# metadata.dc.source[].value
Memòries, documents estratègics i informes (Facultat d'Informació i Mitjans Audiovisuals)

# metadata.dc.title[].value
Informe de la recerca en Informació, Documentació i Arxivística a Catalunya (2000-2013)